Στάδιο Air Albania

Το Στάδιο Air Albania, που επίσης αναφέρεται ως Αρένα Κομπετάρε (Arena Kombëtare), είναι στάδιο ποδοσφαίρου πολλαπλών χρήσεων που βρίσκεται στα Τίρανα, το οποίο χτίστηκε στη θέση του Σταδίου Κεμάλ Σταφά. Το γήπεδο διαθέτει χωρητικότητα 22.500 θέσεων και είναι το μεγαλύτερο γήπεδο στην Αλβανία.  

Το γήπεδο ανήκει στο διοικητικό όργανο του Αλβανικού ποδοσφαίρου, την Αλβανική Ομοσπονδία Ποδοσφαίρου (FSHF) και στο αλβανικό κράτος μέσω της Shoqëria Sportive Kuq e Zi Sh.A, μίας θυγατρικής εταιρείας που ιδρύθηκε με σκοπό την κατασκευή, τη διαχείριση και τη διατήρηση της κατασκευής. 

Σχεδιασμένο από τον Μάρκο Κασαμόντι της Archea Associati, η δομή του γηπέδου είναι μια ιδιόμορφη πολύπλευρη μορφή (ένα ορθογώνιο με 8 πλευρές) έτσι ώστε κάθε πλευρά να επιτρέπει την πρόσβαση σε ξεχωριστές λειτουργίες. Σε μια γωνία της δομής του σταδίου βρίσκεται ένας μεγάλος πύργος μήκους 112 μέτρων (24 ορόφων), ο οποίος σήμερα είναι ο ψηλότερος πύργος στην Αλβανία. Κάθε πλευρά συμπεριλαμβάνει διαφορετικές ροές, προσδιορίζοντας έτσι τους χρήστες των ιδιωτικών χώρων, όπως ο πύργος του ξενοδοχείου, οι εμπορικές περιοχές και οι θεατές του σταδίου.

Ιστορία

Σχεδιασμός 

 Ο Έντι Ράμα, ο πρωθυπουργός της Αλβανίας, ανακοίνωσε ότι το 2018 η Εθνική Αλβανίας θα παίξει τους εντός έδρας αγώνες της στο νέο γήπεδο. Η UEFA θα βοηθήσει την Αλβανική Ομοσπονδία Ποδοσφαίρου με ποσό περίπου 10 εκατομμυρίων ευρώ για την κατασκευή αυτού του σταδίου. Η νέα εγκατάσταση θα χρησιμεύσει μόνο ως εθνικό στάδιο. 

 Τα υπόλοιπα 50 εκατομμύρια ευρώ της επένδυσης θα δοθούν από μία ιδιωτική εταιρεία, που θα επωφεληθεί από όλες τις μη αθλητικές εγκαταστάσεις του γηπέδου. 
 Το σχέδιο υλοποιήθηκε από το ιταλικό αρχιτεκτονικό στούντιο Archea Associati, με επικεφαλής τον Μάρκο Κασαμόντι, με έδρα τη Φλωρεντία. Το νέο στάδιο θα φιλοξενήσει περίπου 22.500 θεατές και θα ανοίξει στα τέλη του 2019. Η κατασκευαστική εταιρεία είναι η AlbStar Sh.PK. Η κατηγορία UEFA του νέου γηπέδου θα είναι 4 αστεριών, σύμφωνα με τα σχέδια.

Κατεδάφιση και κατασκευή 

 Στις 22 Μαΐου 2016, διεξήχθη ο τελευταίος αγώνας στο στάδιο Κεμάλ Σταφά, ο τελικός του Κυπέλλου Αλβανίας μεταξύ των Κουκέσι και Λάτσι, για να ανοίξει το δρόμο για την ολοκληρωτική κατεδάφιση του σταδίου. 
 Τον Ιούνιο του 2016, η κατεδάφιση του σταδίου Κεμάλ Σταφά ξεκίνησε από την AlbStar Sh.PK.  

Η κατασκευή ξεκίνησε από την AlbStar Sh.PK το Σεπτέμβριο του 2016. Θα φιλοξενεί 22.500 άτομα για ποδοσφαιρικούς αγώνες και έως 30.000 άτομα για άλλες εκδηλώσεις. Το 100% της επένδυσης στην αρένα προέρχεται από τον ιδιωτικό τομέα, παρουσιάζοντας την ικανότητα συνεργασίας μεταξύ της Αλβανικής Ομοσπονδίας Ποδοσφαίρου και της AlbStar Sh.PK. Αναμένεται ότι η κατασκευή θα ολοκληρωθεί μέχρι το Σεπτέμβριο του 2019.

Ξενοδοχείο Tirana Marriott και Arena Center 
Το στάδιο βρίσκεται κοντά στο κέντρο των Τιράνων. Το κτίριο που είναι χτισμένο στην πλευρά του σταδίου φιλοξενεί το ξενοδοχείο Tirana Marriott. Το έργο περιλαμβάνει ένα μουσείο ιστορίας, αποδυτήρια και άλλες εγκαταστάσεις, όπως καφετέριες, τουαλέτες, πρόσβαση για άτομα με ειδικές ανάγκες, χώρος τύπου, συνεδριακό κέντρο, αίθουσα τροπαίων, κλπ. 

Δεν υπάρχει χώρος για διαδρομές στίβου, καθώς η χωρητικότητα θα αυξηθεί σε πάνω από 22.000 θέσεις. Το συνολικό έργο είναι μέρος του εμπορικού κέντρου Arena Center μαζί με το πύργο των 100 μέτρων, το ξενοδοχείο 80 δωματίων και 256 υπόγειους χώρους στάθμευσης. Όλες οι εγκαταστάσεις του γηπέδου θα κρύβονται πίσω από ένα μοναδικό σύνολο από στόρια στα εθνικά χρώματα της Αλβανίας.

Ονομασία 
Το γήπεδο άλλαξε το όνομά του αφού η Air Albania αγόρασε τα δικαιώματα ονοματοδοσίας για 5 χρόνια.

Πρώτος επίσημος αγώνας 
Ο πρώτος αγώνας που διεξήχθη στο Στάδιο Ερ Αλμπάνια ήταν μεταξύ των Εθνικών ομάδων της Αλβανίας και της Γαλλίας, στις 17 Νοεμβρίου 2019. Ο αγώνας ήταν για τα προκριματικά του Ευρωπαϊκού Πρωταθλήματος 2020.

Δείτε επίσης 

 Air Albania 
 Στάδιο Κεμάλ Σταφά

Παραπομπές

Εξωτερικοί σύνδεσμοι 

 Επίσημος ιστότοπος Arena Center 
 Επίσημος ιστότοπος FSHF 
 Archea Associati 

Εθνική Αλβανίας (ποδόσφαιρο)
Κτίρια και κατασκευές στα Τίρανα
Εθνικά στάδια
Στάδια ποδοσφαίρου στην Αλβανία
Στάδια πολλαπλών χρήσεων στην Αλβανία